Rejser og botaniske Undersøgelser i Ost-Gronland. 177, 
confusa, Trisetum subspicatum, Conostomum tetragonum, Grimmia 
hypnoides og Chondonanthus setiformis. 1 Revner i den fremragende 
Klippe stod Sibbaldia, Alsine biflora, Cardamine bellidifolia, Veronica 
alpina, Cassiope hypnoides. Endelig noteredes paa det fine Forvitrings- 
grus, som dækkede en stor Basaltgang, talrige, 5—10 cm høje, sterile 
Individer af Chamænerium latifolium. Det var mig magtpaaliggende 
at konstatere, om der i disse paa uensartede Bjærgarter saa rige 
Egne fandtes nogen Forskellighed i Vegetationen efter Bundens Årt; 
men det synes, som om Jordbunden, for saa vidt der findes tilstrække- 
ligt med Forvitringsprodukter, spiller en ringe Rolle i Sammenligning 
med Overfladens Form, Eksposition og især Tilgangen af Vand, og 
ingen Art kan siges at være bunden til eller blot forekomme hyp- 
pigere paa en enkelt Bjærgart end paa de andre. 
Strandklipperne ved Teltpladsen var tæt bevoksede med 
Fucus inflatus, som ved vor Afrejse laa tør til en Dybde af 3 m, 
hvilket voldte os stort Besvær, da vi maatte fire Baaden, som var 
taget paa Land ved Højvande, ned over Klipperne. Den vanskelige 
Lastning voldte mig et slemt Tab, idet Viserskiven paa Fotografi- 
apparatet knustes, og de næste Billeder, jeg tog, maatte indstilles 
paa nogle med Hæfteplaster sammenklæbede Splinter af den, indtil 
jeg fik Tid til at fremkalde en ubrugt Plade, som gjorde god Fyldest 
paa Resten af Rejsen. i 
, Kysten Nord for Vahls-Fjord er meget stejl og næsten blottet 
for Vegetation; kun paa nogle smalle Afsatser, der saa ud til at have 
været benyttede som Rugeplads af Søfugle, stod (4/7 99) talrige, store, 
til Dels afblomstrede Tuer af Rhodiola, og under dem var Klippen 
farvet gulrød i store Pletter af Xanthoria elegans. 
Nunatakken mellem Steenstrups nordre og søndre Bræ, Ikersuak, 
viser mod Nord en kæmpemæssig Væg af c. 700m Højde, der kun 
paa Midten er bremmet af en Talus, men ellers gaar lige ned i 
Havet. Midt paa Kysten har Erosionen efterladt en c. 30m høj 
Klippe, og støttet til den har der samlet sig et uhyre Ras af skarp- 
kantede, støvede, graa Blokke af Grønsten, som øjensynlig for en 
Del nylig er styrtet ned. Fjældskreddet naar op til c. 400 m Højde, 
og over det hæver sig den stejle Mur, som kun i meget ringe Grad 
er kløftet og aldeles utilgængelig. Af Planter fandtes her ingen, 
undtagen mærkeligt nok i en Revne den meget sjældne Saxifraga 
aizoides. Den lille Klippe, vi benyttede som Lejrplads, var i en Ud- 
strækning af faa Kvadratmeter bevokset med Empetrum, Vaccinium, 
Chamænerium latifolium, Draba hirta, Saxifraga decipiens, S. nivalis, 
S. oppositifolia, Salix glauca, S. herbacea, Oxyria, Polygonum, Luzula 
spicata, Poa alpina og P. glauca. 
DIKE 12 
